stanford-oval/wikipedia huggingface dataset:
לב טוב (מחזה)
אמצעים תיאטרליים

הבמאי חנן שניר החריף את מאפייני הקומדיה המקברית באמצעות סגנון שהדגיש היבטים סהרוריים ולא ריאליסטים. כך למשל נתלו על התקרה סלים שמדי פעם נטפו דם על ראשי השחקנים, או באמצעות היפוך תפקודים סביב שולחן ההימורים, כאשר בכל פעם בעת סיבוב גלגל הרולטה, שעטו השחקנים בריצה סביב השולחן עד נפילת הכדור למקומו.
יוצרים

מחזאי – גלעד עברון
במאי – חנן שניר
מעצבי תפאורה – אבי-יונה בואנו (במבי), ע. פרידמן
מעצבת תלבושות – דנה צרפתי
מלחין המוזיקה – אורי וידיסלבסקי
מעצבת התנועה – מרינה בלטוב
מעצבת תאורה – פליס רוס
שחקנים

| שם הדמות | שם השחקן |
| --- | --- |
גרטי, מפיוזו גדול: יגאל נאור
האני: דנה פרנס
היינץ: מומו טרלובסקי
ד"ר אדם סולדאט: רוברט הניג
מיכאל: דרור קרן
דניאל: יהונתן כיס-לב עומר שיש אורי שפיר
רוזה רטטוי: דבורה קידר
אלן רנה: שלום שמואלוב
קלושקשן רובבנקוף: מיכאל כורש
צבי קולוסאל: דביר בנדק
מרי קולוסאל: נאוה זיו
מלצר קרופייה: משה נאור
מלצר: עמוס בוארון
לשכת הביון הכללית (קוריאה הצפונית)

|  מידע כללי |
| --- | --- |
 מדינה:  קוריאה הצפונית 
 סוכנות בת:  Lab 110 
 תאריך הקמה:  2009 
 
לשכת הביון הכללית (בקוריאנית: 朝鮮 人民 軍 偵察 総 局) היא סוכנות מודיעין בקוריאה הצפונית המנהלת עבור הצבא את הפעילות החשאית. לרוב הפעילות יש דגש ספציפי על יפן, דרום קוריאה וארצות הברית. היא הוקמה בשנת 2009.
הסוכנות מהווה היורשת הישיריה של לשכת הביון של מחלקת המטה הכללי (שהיה אחראי למספר פרשיות ריגול כמו חדירת הצוללת הצפון קוריאנית לחוף גאנגנונג ב-1996). בנוסף הועברו שתי לשכות לשעבר של הוועד המרכזי של מפלגת הפועלים של קוריאה ללשכת הביון הכללית, כלומר מחלקת החקירות והמודיעין החיצוני, המכונה גם אגף 35 ומחלקת המבצעים, שהייתה אחראית על חטיפת אזרחים זרים במהלך המלחמה הקרה.
ידוע שבראשה עמד קים יונג-צ'ול בפעם אחת כראש הלשכה הראשון.
הלשכה נחשבת כגוף המבצעים והמודיעין העיקרי של קוריאה הצפונית. אף על פי שמשימותיו המקוריות התמקדו במבצעים חשאיים כמו פשיטות קומנדו, הסתננות ושיבושים, מאז ועד היום הלשכה הגיעה לשליטה ברוב יכולות הסייבר, בעיקר באמצעות אגף 121 או ממשיכה המשוער, לשכת ההדרכה בלוחמת סייבר.
היסודות לפעולות הסייבר הצפון קוריאניות נבנו בשנות התשעים, לאחר שמדעני המחשבים בצפון קוריאה חזרו מנסיעות מחו"ל והציעו להשתמש באינטרנט כאמצעי לרגל אחר אויבים ולתקוף יריבות צבאיות כמו ארצות הברית ודרום קוריאה. בהמשך, סטודנטים נשלחו לסין כדי להשתתף בתוכניות מדעי המחשב המובילות.
יחידת לוחמת הסייבר הועלתה לעדיפות עליונה בשנת 2003 בעקבות פלישת ארצות הברית לעיראק.
הלשכה הוקמה בשנת 2009 כדי לאחד סוכנויות מודיעין ופעולות מיוחדות שונות של ממשלת צפון קוריאה, כלומר היחידות שהוטלו בעבר על "לוחמה פוליטית, מודיעין זר, תעמולה, חתרנות, חטיפה, פעולות מיוחדות והתנקשויות" מוזגו לכדי יחידה אחת.
ב-21 באוקטובר 2010 נתפס סוכן הלשכה שהתחזה לעריק על ידי המשטרה בדרום קוריאה בגין ניסיון להתנקש בהואנג ג'אנג יופ שמת מסיבות טבעיות.
ב-31 באוקטובר 2017 נעצרו שני חשודים על ידי משטרת ביטחון הציבור בבייג'ינג בניסיון להתנקש בקים האן-סול. הם היו חלק מצוות של שבעה אנשי מבצעים ששלחה הלשכה.
מבנה

| המחלקה | מנדט |
| --- | --- |
המחלקה הראשונה: הדרכה וסיוע טכני
המחלקה השנייה: מודיעין צבאי
המחלקה השלישית: מודיעין אותות ופריצות מחשבים
המחלקה החמישית: המכונה לשכה 35, עוסקת במודיעין זר, כולל דרום קוריאה. ניהלה ככל הנראה את מזימת החיסול על קים ג'ונג-נאם
המחלקה השישית: קשרים צבאיים / הנחיות מדיניות
המחלקה השביעית: לוגיסטיקה

יחידה 180 היא יחידה מומחית למבצעי לוחמת רשת. מעבדה 110 היא עוד יחידה בתחום זה.
על משימות הביון מפקחים חלקית גם מחלקת המטה הכללי של הכוחות המזוינים העממיים של קוריאה הצפונית. נכון לשנת 2014, מומחים טענו כי "נראה כי צפון קוריאה עדיין לא ארגנה יחידות אלה לכדי פיקוד סייבר כללי."
נראה כי הלשכה מדווחת ישירות לנציבות ההגנה הלאומית, כמו גם לקים ג'ונג-און, המפקד העליון של צבא העם הקוריאני.
ראו גם

שירות הביון הלאומי (קוריאה הדרומית)
פיקוד הביטחון הצבאי של צבא העם הקוריאני
הערות שוליים

↑  https://web.archive.org/web/20180731080639/https://www.nknews.org/2017/05/on-the-great-leaders-secret-service-north-koreas-intelligence-agencies/
↑  "Kim Jong-nam: Who in North Korea could organise a VX murder?". BBC News. 24 בפברואר 2017. נבדק ב-2017-05-13. {{cite web}}:  (עזרה)
1 2  Jun, Jenny; LaFoy, Scott; Sohn, Ethan (2015). North Korea's Cyber Operations: Strategy and Responses. Center for Strategic and International Studies report. Lanham, Maryland: Rowman & Littlefield. p. 39. ISBN 978-1-4422-5903-4.
↑  "38 North Special Report: A New Emphasis on Operations Against South Korea?" (PDF). 38 North.
↑  "In 1996, a Dead North Korean Spy Submarine (Armed with Commandos) Nearly Started a War". Center for the National Interest.
↑  Gause, Ken E. (2006). North Korean Civil-military Trends: Military-first Politics to a Point. Carlisle Barracks, Pennsylvania: Strategic Studies Institute, U.S. Army War College. p. 28. ISBN 978-1-58487-257-3.
↑   Gause, Ken E. (2013). "The Role and Influence of the Party Apparatus".  In Park, Kyung-ae; Snyder, Scott (eds.). North Korea in Transition: Politics, Economy, and Society. Rowman & Littlefield. pp. 19–46. ISBN 1442218126.
↑  "North Korea Is Sending Military Hardliner Kim Yong Chol to the Olympic Closing Ceremony. Here's What to Know". Time. נבדק ב-3 במרץ 2018. {{cite web}}:  (עזרה)
↑  "N Korea to send general to Olympics". 22 בפברואר 2018. נבדק ב-3 במרץ 2018. {{cite web}}:  (עזרה)
↑  "North Korea's Cyber Operations: Strategy and Responses" (PDF). Center for Strategic and International Studies (CSIS).(הקישור אינו פעיל)
1 2  Sanger, David E.; Kirkpatrick, David D.; Perlroth, Nicole (2017-10-15). "The World Once Laughed at North Korean Cyberpower. No More". The New York Times (באנגלית אמריקאית). ISSN 0362-4331. נבדק ב-2017-10-16.
1 2 3 4  "The Organization of Cyber Operations in North Korea" (PDF). Center for Strategic and International Studies (CSIS).
↑  "S Korea arrests 'N Korean agent'". www.aljazeera.com. נבדק ב-7 בספטמבר 2018. {{cite web}}:  (עזרה)
↑    Julian Ryall, ‏China 'detains North Korean assassins seeking Kim Jong-un's dissident nephew Kim Han-sol', The Telegraph, 30 October 2017
↑  "Chinese police foil assassination plot on Jong Nam's son". 31 באוקטובר 2017. נבדק ב-7 בספטמבר 2018. {{cite web}}:  (עזרה)
↑  Park, Ju-min; Pearson, James.  Gopalakrishnan, Raju (ed.). "Exclusive: North Korea's Unit 180, the cyber warfare cell that worries the West". Reuters. אורכב מ-המקור ב-21 במאי 2017. {{cite news}}:  (עזרה)
לב חקק

| --- | --- |
אין תמונה חופשית
 לידה:  2 ביולי 1944 (בן 80) עיראק 
 מדינה:  ישראל, ארצות הברית 
 עיסוק:  אוניברסיטת קליפורניה בלוס אנג'לס
 מקום לימודים:  אוניברסיטת תל אביב, האוניברסיטה העברית בירושלים, אוניברסיטת קליפורניה בברקלי 
 אתר רשמי
 
לב חקק (נולד ב-1944) הוא סופר וחוקר ספרות ישראלי המתגורר בארצות הברית. פרופסור ללשון וספרות עברית באוניברסיטת קליפורניה בלוס אנג'לס.
קורות חיים

חקק נולד בעיראק בשנת 1944, ובשנת 1951 עלה לישראל עם משפחתו. המשפחה התגוררה מספר שנים במעברה ולאחר מכן עברה לגבעתיים.
חקק למד ספרות עברית, מדעי המדינה ומשפטים באוניברסיטה העברית וקיבל תואר ראשון במקצועות אלה. חקק למד תואר שני בספרות עברית באוניברסיטת תל אביב, ובזמן לימודיו הוסמך כעורך דין.
לאחר תום לימודי התואר השני עבר לארצות הברית והחל בלימודי דוקטורט באוניברסיטת קליפורניה בברקלי, וכן הוסמך כעורך דין במדינה זו.
חקק לימד באוניברסיטת קליפורניה בברקלי, ומ-1976 מלמד באוניברסיטת קליפורניה בלוס אנג'לס (כשהוא מכהן כפרופסור מן המניין מאז שנת 1987).
כתביו

עוקד בעוד אביב (תל אביב, הוצאת ניב, תשכ"ב 1962) (בשיתוף עם צבי חקק)
אלי, אתה טוב: שירים (תל אביב, הוצאת סנונית, תשכ"ג)
פרקים בהבעה (תל אביב, הוצאת אוניברסיטת תל אביב, תשל"א 1971)
דרכי ארגון בחרוזה חופשית בשירה העברית המודרניסטית: עיונים בשירים של אברהם בן יצחק, אמיר גלבע, נתן זך ושלמה זמיר (לוס אנג'לס, 1974) (האוניברסיטה של קליפורניה, לוס-אנג'לס, 1974) Modes of organization in modern Hebrew free verse
האסופים (תל אביב, הוצאת תמוז, 1977) (תורגם לאנגלית)
Stranger among brothers (Los Angeles, Calif. : Ridgefield Pub. Co., 1984)
עם ארבעה משוררים: אברהם בן-יצחק, אמיר גלבע, נתן זך, שלמה זמיר (תל אביב, הוצאת עקד, 1979)
אם אשכחך: סיפורים (ירושלים, הוצאת קרית ספר, תשמ"א 1981)
ירודים ונעלי: דמותם של יהודי המזרח בסיפור העברי הקצר (ירושלים, הוצאת קרית ספר, תשמ"א 1981)
פרקים בספרות יהודי המזרח במדינת ישראל (ירושלים, הוצאת קרית ספר, 1985)
להוריש שיר עברי בלוס אנג'לס (ירושלים, הוצאת קרית ספר, 1988) (ספר שירים)
בית על גבעה (תל אביב, הוצאת ירון גולן, 1993)
Equivocal dreams : studies in modern Hebrew literature (Hoboken, N.J. : Ktav, 1993)
Modern Hebrew literature made into films (Lanham, Md. : University Press of America, 2001)
ניצני היצירה העברית החדשה בבבל (אור-יהודה, הוצאת מרכז מורשת יהדות בבל, המכון לחקר יהדות בבל, תשס"ג 2003)
איגרות הרב שלמה בכור חוצין (תל אביב, הוצאת הקיבוץ המאוחד, תשס"ה 2005)
חסיד מול חוטאים: 'ספר תוכחות מוסר' לעזרא הבבלי בצירוף הדרה ומבוא (בני ברק, הוצאת הקיבוץ המאוחד, תשס"ח 2008)
The Emergence of Modern Hebrew Creativity in Babylon from 1735-1950, Purdue University Press, 2009, 258 pages.
המעטה מתוק והתרופה מרה: "ספר קול ששון" לר' ששון מרדכי משה, בצירוף מבוא, מקורות ותקצירים (אור יהודה, הוצאת מרכז מורשת יהדות בבל, המכון לחקר יהדות בבל, תשע"ב 2012)
ששון מרדכי משה: משלים וסיפורים לוקטו על ידי לב חקק. עם הקדמה, מקורות ותקצירים. הקיבוץ המאוחד – ספרית פועלים, 2015. 231 עמ
Song of the Whitewasher. Hadassah Word Press, 2016, 75 pp
The Gift of Life. Hadassa Word Press, 2018/ 120 pages
Reading Modern Hebrew Poetry and Prose. Hadassa Word Press, 2017. 321 pp
עריכה

לב חקק, עורך "הדאר", רבעון ההסתדרות העברית באמריקה בעריכת לב חקק. כרך 82, גיליון מס' 1, ספטמבר 2002 – כרך 83, גיליון מס' 3, קיץ 2004..
לב חקק, עורך "הדור: השנתון העברי של אמריקה", משנת 2006.
לב חקק ערך עם שמואל כץ וזאב גרבר 'המשכיל בעת ההיא' ספר היובל למשה פלאי. הקיבוץ המאוחד, 2017.
כיפת קרח

כיפת הקרח ואטנאיוקול שבאיסלנד - כיפת הקרח הגדולה ביותר באירופה
כיפת קרח (באנגלית: ice cap) הנקראת גם חיפוי קרח היא גוף של קרח ששטחו קטן מ-50,000 קמ"ר (בדרך כלל הכיפה מכסה רמה). גוף קרח ששטחו גדול מ-50,000 קמ"ר נקרא יריעת קרח.
כיפות קרח אינן מוגבלות על ידי תכונות טופוגרפיות (כלומר, הן יכולות לכסות שטחי הרים ועמקים), וזאת בניגוד לשדות קרח, המוגבלים על ידי תכונות טופוגרפיות (ומשתרעים לדוגמה בין הרים, ולא עליהם).
מרכזה של כיפת הקרח מצוי לרוב בנקודה הטופוגרפית הגבוהה ביותר, והיא זורמת מנקודה זו (היינו, מרכז הכיפה הוא בקו פרשת הקרח). כיפות הקרח מנוקזות על ידי קרחונים.
כיפות הקרח הקוטביות אינן כיפות קרח כהגדרתן לעיל, מאחר ששטחן עולה על השטח שבהגדרה.
ראו גם

גאומורפולוגיה קרחונית
קרחון
קרחון ימי
שדה קרח
מדף קרח
הדום קרח
הערות שוליים

↑  וטנה יוקול - מהי כיפת הקרח הגדולה באירופה?, באתר אנציקלופדיה אאוריקה
↑  מילון סוגי גופי קרח באתר המרכז המידע הלאומי של ארצות הברית לשלג ולקרח (National Snow and Ice Data Center) באוניברסיטת קולורדו
| --- | --- |
בקרת זהויות :  NLI: 987007538545705171  GND: 4329735-3  LCCN: sh85063979
לאסלו קמני

| --- | --- |

 לידה:  1 בינואר 1899 אוקאן, הונגריה 
 פטירה:  8 במאי 1970 (בגיל 71) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  האוניברסיטה לתאטרון ולקולנוע (1921) 
 פרסים והוקרה:  אמן מצטיין של הונגריה (1965) 
 
לאסלו קמני (בהונגרית: Kemény László; אוקאן, 1 בינואר 1899 – בודפשט, 8 במאי 1970) היה שחקן יהודי-הונגרי, זוכה פרס האמן המצטיין (1965). קמני היה אחד השחקנים בסרט המפורסם אי שם באירופה.
ביוגרפיה

לאסלו קמני נולד במשפחה יהודית בכפר הגדול אוקאן במחוז בקש כבנם של ינה (יעקב) קמני, רופא כללי, ושל מריאן לז'נסקי. לאסלו קמני היה חבר בתיאטרון אנגלס בתקופת הרפובליקה הסובייטית ההונגרית. הוא סיים את לימודיו באקדמיה לדרמה ב-1921, שיחק בקולוז'וואר מ-1922 עד 1930 ועבר לעיר מישקולץ בצפון הונגריה ב-1930. שם הפך לשחקן ולבמאי הראשי של הלהקה של מיהאי שבשטין. משנת 1933 שיחק בתיאטרון העיר סגד ואחר כך שוב במישקולץ. לאחר מכן הגיע לבודפשט בחוזה עם "התיאטרון ההונגרי".
משנת 1938 לא הורשה לעלות על הבמה עקב החוקים ה(אנטי) יהודיים (במיוחד החוק היהודי השני והחוק היהודי השלישי) ושרד את תקופת השואה במשך כשש שנים. לאחר מלחמת העולם השנייה משנת 1945 שיחק בלהקות שונות בבודפשט, ואז ב-1955 הצטרף לתיאטרון הלאומי של בודפשט. הוא גם שיחק לעיתים קרובות ברדיו ובטלוויזיה. קמני שיחק בקביעות בסרטי קולנוע אחרי 1945. מ-1951 עד 1952 היה מרצה באוניברסיטה לאמנויות התיאטרון והקולנוע. ב-1965 קיבל את פרס האמן המצטיין.
תפקידי תיאטרון עיקריים

סיראנו (אדמונד רוסטנד : סיראנו דה ברז'ראק)
לוציפר (אימרה מדאץ' : טרגדיית האדם)
סלים (ג'ון סטיינבק : עכברים ואנשים)
אוקייומוב (אפינוגנוב: ילד קטן)
ורבצי (ג'ולה אייש : ג'רג' דוז'ה)
קורבצ'יו (בנג'מין ג'ונסון : וולפונה)
טריסוטין (מולייר : Les Femmes savantes)
קלמאר (מיהאי ורשמארטי : צ'ונגור וטינדה)
תפקידי תיאטרון עיקריים > תפקידי קולנוע

יהלומים שחורים (1938)
אי שם באירופה (1947)
מאגנאש מישקה (1948)
יאניקה (1949)
נישואים מיוחדים (1951)
חנות הכלבו הממלכתית (1952)
הים שקם לתחייה (1953)
בפקודת הקיסר (1956)
העשירים העניים (1959)
מוזיקה צבאית (1961)
אסור להתחתן (1963)
הפחה האחרון בבודה (1963)
מייצר הכסף (1964)
סיפור רגיל (חלק 1–3, סרט טלוויזיה, 1966)
תאונה (סרט טלוויזיה, 1967)
אותלו בדיולהאזה (1967)
הבלגן של הסופרים (סרט טלוויזיה, 1969)
לקריאה נוספת

לקסיקון ביוגרפי הונגרי
הערות שוליים

↑  "Születési bejegyzése az okányi polgári születési akv. 2/1899. folyószáma alatt". נבדק ב-2019-10-19.
| --- | --- |
בקרת זהויות :  ISNI: 0000 0000 7943 3773  VIAF: 121426912   WorldCat (עם VIAF): 121426912
כשל אי הכללה

כשל אי הכללה הוא כשל לוגי מסוג שגיאות דגימה, השייך לקבוצת כשלי היקש בו ממצאים העשויים לפגום במידה משמעותית בטיעון היקשי אינם נבחנים. הדרישה שכל המידע הרלוונטי ייכלל מכונה "עקרון כל הממצאים". כשל זה דומה מאוד לכשל עיסוי נתונים וגם לכשל הצלף הבודד, אך שונה מהם בכך שהנתון החסר אינו מושמט אלא אינו מובא מול כל הנתונים הרלוונטיים.
דוגמאות:
"מינוי המאמן החדש חולל מפנה בקבוצה, שעלתה על דרך הניצחונות עם שלושה ניצחונות בארבעת המשחקים האחרונים, כאשר היא סופגת רק ארבעה שערים" (אלא ששער למשחק היה ממוצע הספיגה של הקבוצה גם קודם לכן, ואילו הניצחונות הושגו נגד קבוצה אדישה ממרכז הטבלה ושתי קבוצות שירידתן מן הליגה היא עובדה מוגמרת).
"עוזי גר בבני ברק, ומאחר שרוב תושבי בני ברק מצביעים למפלגות החרדיות, סביר להניח שגם עוזי יצביע לאגודת ישראל" (אלא שעוזי הוא אתאיסט החי על קו התפר שבין בני ברק לרמת גן).
| מסקנות לא-רלוונטיות (איגנורטיו אלנכי) וכשלים לוגיים |
| --- | --- | --- |
| כללי | דיקטו סימפליקיטר • אד נאוסאם • אקס סילנטיו • כשל הסתברות קודמת • בורות בלתי-מנוצחת • איש קש |  |
| פנייה אל הרגש | אד מטום • הסתמכות על החנופה • אד מיסריקורדיאם • בשם הלעג • לא הומצא כאן • אד אודיום • בשם ההומור • בשם הפטריוטיות • בשם הרצינות • בשם התועלת • כבוד בגלל קרבה |  |
| כשל גנטי | אד הומינם • אד ורקונדיאם • פנייה למניעים אישיים• אד אנטיקוויטם • אשמה בגלל קרבה • הרעלת בארות • רדוקטיו אד היטלרום • אד פופולום |  |
| אד קונסקוונטיאם | אד בקולום • בשם המשאלה |  |
| טווח ביניים | אבחנת פנטום • חשיבה בשחור לבן • מדרון חלקלק • דיקטו סימפליקיטר • אד טמפרנטיאם |  |
| כשלי סילוגיזם | איליקיט מיור • איליקיט מינור • כשל אמצע לא מופץ • מסקנה מחייבת מהנחה שוללת • כשל הנחות בלעדיות • כשל קיומי •  אישור מופרד • דיקטו סקונדום |  |
| נון סקוויטור | אישור הסוגר • הכחשת הפותח • חוסר עקביות |  |
| שגיאת דגימה | גורמים לא מבוקרים • היקש עצל • מדגם לא מייצג • היפרבולה היקשית • הכללה נמהרת • הקבלה שגויה • חיוניות מטעה • יותר מדי חריגים • כשל אי הכללה • עיסוי נתונים |  |
| כשלי הסחה | אד איגנורנטיאם • כשל נטורליסטי • פלוריום אינטרוגטיונום • משתי עוולות יוצא צדק • כשל התנגדויות זניחות |  |
| פנייה אל הסמכות | אד אנטיקוויטם • אד לזרום • אד נוביטם • אד קרומנם • בשם האינדיבידואליזם • בשם האמינות • מומחים לא מזוהים  • סמכות בלתי מעורערת • תמיכת המפורסם |  |
| שגיאות תצפית | דגימה מוטה • דגימה מוכתמת • הטיית הנסיין |  |
לאסלו לקטוש

| --- | --- |

 לידה:  17 ביולי 1882 בודפשט, האימפריה האוסטרו-הונגרית 
 התאבד:  13 בפברואר 1944 (בגיל 61) ניס, צרפת 
 שם לידה:  Kellner László 
 מדינה:  הונגריה 
 שפות היצירה:  הונגרית 
 
לאסלו לקטוש (במקור קלנר, בהונגרית: Lakatos László; בודפשט, 17 ביולי 1881 – ניס, 13 בפברואר 1944) היה סופר, מחזאי, עיתונאי, מתרגם יהודי-הונגרי ששם קץ לחייו בשואה.
ביוגרפיה

לאסלו לקטוש נולד בבודפשט במשפחה יהודית כבנם של הסוחר יאקאב קלנר ושל רגינה וייס. הוא הפך לעיתונאי ולסופר מעיסוק כפקיד בנק. משנת 1903 היה כתב של ה"פשטי הירלאפ" ((Pesti Hírlap (1878-1944)) של ה"מדיאר נמזט" (Magyar Nemzet (1899-1913)), ושל הפשטי נאפלו. אחר כך היה העורך של כתב העת וילאג (Világ). בשנת 1910 התקבל לתא הבונים החופשיים פטפי. המחזה הראשון שלו הוצג בשנת 1916 על ידי התיאטרון הלאומי של בודפשט. באותה שנה התחתן עם יולאן, בתם של מור גלרי ורגינה שיין. מחזותיו זכו להצלחה גם בחו"ל. בשנים 1923–1924 עבד כדרמטורג בתיאטראות האיחוד (Unió). לאחר מכן, היה העיתונאי של עיתוני אשט, והיה העורך של כתב העת "הונגריה" (Magyarország). הוא היגר לצרפת לאחר פרוץ מלחמת העולם השנייה בשל מוצאו היהודי וחקיקת סדרת חוקים אנטי יהודיים על ידי הממשלה הימנית של הונגריה. לאחר כיבושה המלא של צרפת על ידי גרמניה הנאצית הוא נרדף על ידי הגסטפו ובמנוסתו החליט לשים קץ לחייו.
עבודותיו

פנופטיקון (תיאורים, בודפשט, 1912)
על מיתר עמוק (סיפורים קצרים, בודפשט, 1913)
סיפורה של נערה מפשט (רומן, 1913)
הכלה הצרפתית (סיפורים קצרים, בודפשט, 1913)
משחק אביב (רומן, בודפשט, 1914)
סיפורה של נערה מפשט (רומן, בודפשט, 1914)
קונסטנטין קונסטנטינוביץ' (סיפור מעיירה גליציאנית קטנה, בקשצ'אבה, 1916)
הנערה הזרה (קומדיה, 1916)
הרקדנית הווינאית (מחזה, 1916)
סינדרלה (רומן, 1918)
היסטוריה של גירושין (רומן, בודפשט, 1918)
הקיסר נחת על החוף (מעשה, 1919)
בעל ואישה (מחזה, בודפשט, 1919)
העכביש (סיפורים קצרים, 1920)
הכלה (מחזה, 1920)
הפאקיר (דרמה, בודפשט, 1921)
ארבעה פראקים (קומדיה, בודפשט, 1923)
זמנים קשים (רישומים, שריטות, סצנות, 1924)
הוואי הכחולה (מחזה, 1924)
הגמל (רומן, בודפשט, 1925)
נישואי חבר (מחזה, בודפשט, 1928)
חייו המופלאים של קיסר (רומן, 1929)
בן שמונה עשרה (קומדיה, 1929)
חתול אנגורה. ספר על אישה (רומן, בודפשט, 1929)
משהו צריך לקרות (קומדיה, עם גבור דרגלי, 1929)
ליפוטווארוש (מחזה, תיאטרון הקומדיה, 1931)
יעד גבוה (קומדיה, 1932)
בחור בשלום. כתיבה על אנשים (בודפשט, 1933)
תנו מקום לנוער (מחזה, עם לאסלו פודור, 1933)
האיש העשיר (קומדיה, 1935)
המלכה (מחזה, 1935)
קדחת (מחזה, בודפשט, 1937)
Ange et Venus (מחזה, 1937, הוצג לאחר מותו)
נקמה (רומן קצר, 1941)
תרגומים ספרותיים

Niccodemi : זרעי דלעת (1923)
Verneuil : מאסה מרוויח כסף (1925)
Winsloe : בנות במכון (1935)
Ferrero: גדולתה וירידתה של רומא (כרך ראשון)
ספרות

אלאדר שופפלין : ניוגט (1925, 1936)
László Bóka: אנתולוגיה של סופרי חללים הונגרים (בודפשט, 1947)
ג'רג' לקטוש: Pro memoria לאסלו לקטוש (תולדות הספרות, 1985)
לקריאה נוספת

לקסיקון ביוגרפי הונגרי חדש
לקסיקון ספרותי הונגרי
לקסיקון אמנות התיאטרון ההונגרית - לאסלו לקטוש
אישטוואן רמניי דייש: האם אנו מכירים אותם? הונגרים מפורסמים ממוצא יהודי. הוצאת אקס ליבריס, בודפשט, 2000. ISBN 963-85530-3-0
Berényi Zsuzsanna Ágnes: Szabadkőműves páholyok Budapesten. Bp., Heraldika Kiadó, 2006.
Blaha Lujza emlékalbum. Szerk. Porzsolt Kálmán. Bp., Blaha Lujza Emlékbizottság, 1927.
Gulyás Pál:Magyar írók élete és munkái–új sorozat I–XIX.Budapest: Magyar Könyvtárosok és Levéltárosok Egyesülete. 1939–2002.
Humorlexikon. Szerk. Kaposy Miklós. Bp., Tarsoly Kiadó, 2001.
Ki-kicsoda? Kortársak lexikona. Bp., Béta Irodalmi Rt., 1937.
Magyar életrajzi lexikon I-II. Főszerk. Kenyeres Ágnes. Bp., Akadémiai Kiadó, 1967-1969.
Nagy Csaba: A magyar emigráns irodalom lexikona. Bp., Argumentum Kiadó-Petőfi Irodalmi Múzeum és Kortárs Irodalmi Központ, 2000.
Don Péter: Magyar zsidó históriák. Anekdota lexikon. Szerk. és életrajzi lexikonnal kieg. Raj Tamás. Bp., Makkabi, 1997.
Magyar zsidó lexikon. Szerk. Ujvári Péter. Bp., Zsidó Lexikon, 1929.
Palatinus József: A szabadkőművesség bűnei. 4. kiad. Bp., 1938-1939. Budai-Bernwaliner József ny.
Révai Új Lexikona. Főszerk. Kollega Tarsoly István. Szekszárd, Babits, 1996-.
Új magyar irodalmi lexikon. Főszerk. Péter László. Bp., Akadémiai Kiadó, 1994.
Magyar Nemzet; 1981. szept. 1. (Lakatos Gy.)
Irodalomtörténet; 1985 (Lakatos Gy.)
הערות שוליים

↑  Lakatos, György (1985). "Pro memoria — Lakatos László" (PDF). Irodalomtörténet (17/67.): 155-167.
↑  "Születési bejegyzése a pesti izr. hitközség születési akv. 1041/1881. folyószáma alatt".
↑  "Házassági bejegyzése a Budapest V. kerületi polgári házassági akv. 94/1916. folyószáma alatt".
| --- | --- |
בקרת זהויות :  ISNI: 0000 0001 1640 506X  LCCN: n93018590  NKC: xx0322333  VIAF: 50893722   WorldCat (עם VIAF): 50893722 
אחת מיצירותיו של לאסלו לקטוש
לארי קינון

| --- | --- |
 לידה:  13 בדצמבר 1952 (בן 71) בירמינגהאם, אלבמה, ארצות הברית
 עמדה:  פאוור פורוורד
 גובה:  2.01 מטרים
 מכללה:  אוניברסיטת ממפיס
 דראפט:  בחירה מספר 50, 1973 דטרויט פיסטונס
 קבוצות כשחקן
 1973–1975 1975–1980 1980–1982 1982–1983 1983 1984–1985:  ניו יורק נטס סן אנטוניו ספרס שיקגו בולס גולדן סטייט ווריורס קליבלנד קאבלירס ויומינג ויילדקטרס
 הישגים כשחקן
 זכייה באליפות ה-ABA‏ (1974) 3 בחירות למשחק האולסטאר של ה-ABA‏ (1974–1976) 2 בחירות למשחק האולסטאר של ה-NBA‏ (1978, 1979) בחירה לחמישיית הרוקיז של העונה ב-ABA‏ (1974)
לארי ג'ו קינון (באנגלית: Larry Joe Kenon; נולד ב-13 בדצמבר 1952) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1973–1983. בשנת 1974 זכה באליפות ה-ABA כשחקן ניו יורק נטס, ולאורך הקריירה השתתף 3 פעמים במשחק האולסטאר של ה-ABA ופעמיים במשחק האולסטאר של ה-NBA. ממוצעיו הכוללים בשתי הליגות הם 17.2 נקודות, 8.9 ריבאונדים, 2.2 אסיסטים ו-1.3 חטיפות למשחק.
ב-26 בדצמבר 1976 קבע שיא NBA של 11 חטיפות במשחק בין סן אנטוניו ספרס לקנזס סיטי קינגס. באותו משחק גם קלע 29 נקודות והוריד 15 ריבאונדים, ובכך השלים טריפל דאבל נדיר שאינו כולל אסיסטים.
קריירת מכללות

קינון נולד וגדל בעיר בירמינגהאם שבאלבמה. לאחר שנתיים ב"מכללת אמרילו" שבטקסס, עבר קינון בשנת 1972 לאוניברסיטת ממפיס, ובעונתו היחידה בקבוצת הכדורסל שלה הצטיין עם ממוצעים של 20.1 נקודות ו-16.7 ריבאונדים למשחק. באותה עונה העפילה ממפיס לגמר טורניר אליפות המכללות לראשונה בתולדותיה, בעוד שהישג השיא שלה עד אז היה הסיבוב הראשון של הטורניר. במשחק הגמר הפסידה ממפיס מול UCLA, אשר זכתה באליפות המכללות השביעית שלה ברציפות, בהובלת ביל וולטון וג'מאל וילקס. בסיום העונה זכה קינון בתואר השחקן המצטיין של "מחוז ה-MVC".
קריירת משחק

בקיץ 1973 נבחר קינון הן על ידי דטרויט פיסטונס בדראפט ה-NBA (בחירה ה-50) והן על ידי "ממפיס טאמס" בדראפט ה-ABA, ובסופו של דבר בחר לשחק ב-ABA עבור ניו יורק נטס, אשר רכשה את זכויות הדראפט שלו. בעונתו הראשונה בניו יורק רשם ממוצעים של 15.9 נקודות ו-11.5 ריבאונדים למשחק, נבחר להשתתף במשחק האולסטאר, וסייע לג'וליוס ארווינג ובילי פולץ להוביל את הנטס לזכייה באליפות ה-ABA.
בשנת 1975 הועבר יחד עם פולץ בטרייד לסן אנטוניו ספרס, אף היא מליגת ה-ABA, בתמורה לסוואן נייטר. בעונת 1975/1976, שהייתה האחרונה בתולדות ה-ABA בטרם התמזגה אל ה-NBA, קלע קינון 18.7 נקודות למשחק ונבחר להשתתף במשחק האולסטאר בפעם השלישית ברציפות. ב-4 העונות הבאות רשם קינון ממוצעים של 21.2 נקודות ו-10.1 ריבאונדים למשחק עבור הספרס, והיה אחד משחקניה המובילים לצד ג'ורג' גרווין, ג'יימס סיילאס ובילי פולץ. בעונת 1978/1979, במהלכה השתתף במשחק האולסטאר של ה-NBA בפעם השנייה ברציפות, העפילו הספרס לגמר האזור המזרחי, אך הפסידו מול וושינגטון בולטס בתוצאה 3–4.
לקראת עונת 1980/1981 חתם קינון על חוזה בשיקגו בולס, ובשתי העונות הבאות שיחק בגולדן סטייט ווריורס ובקליבלנד קאבלירס. בעונת 1984/1985 שיחק עבור קבוצת "ויומינג ויילדקטרס" מליגת ה-CBA, בטרם פרש ממשחק באופן סופי.
הערות שוליים

↑  סטטיסטיקות הקריירה של קינון, באתר basketball-reference.com
↑  קינון קובע את שיא ה-NBA עם 11 חטיפות, באתר newspapers.com,‏ 27 בדצמבר 1976
↑  ב-3 באפריל 1999 השווה קנדל גיל את שיאו של קינון.
↑  סטטיסטיקות המשחק בין הספרס לקינגס, באתר basketball-reference.com
↑  סטטיסטיקות המכללות של קינון, באתר sports-reference.com
↑  רשימת הנבחרים בדראפט 1973, באתר basketball-reference.com
↑  Not Kenyon, Larry Kenon, באתר thebrooklyngame.com,‏ 17 בפברואר 2014